בקרת כתיבה / סקירה ממזגת

רקע:
במסגרת שיטת המשוב הרגילה, המורה סוקר את מטלת הכתיבה של התלמיד וממשב אותה בהתאם למחוון ולהנחיות המפמ"ר. שיטה זו מתחייבת, כחלק מהכנת התלמיד להתמודדות עם מטלת הסקירה הממזגת, במסגרת הבגרות החיצונית. אולם, מאחר שתהליך הכתיבה הינו תהליך המלווה את התלמיד מתחילת שנת הלימודים[footnoteRef:2], הוא יכול להיות לא אחת מייגע עבור התלמיד, וכן עבור המורה בתור הגורם האמון על הענקת המשוב. הכתיבה תורמת לכותב בכך שהיא מחדדת הבנה, חשיבה מעמיקה ומאפשרת עיבוד וגיבוש רעיונות באופן משמעותי. [2:  רצוי שכבר במסגרת ההערכה החלופית בכיתה י', המורה יבחר להכניס לתלקיט מאמר עיוני-היצגי, לצד כתיבת הטיעון.] 

מסמך זה מציג שיטה החורגת מצורת המשוב המוכרת והמקובלת. היא אינה מחליפה שיטה זו, אלא משלימה אותה, כחלק מתפיסה המעודדת את הוראת הכתיבה וההתנסות בה לכל אורך שנת הלימודים.

השיטה המוצעת:
1. המורה יציג לתלמידים את מטלת הסקירה ואת הטקסטים המצורפים למטלה.
1. המורה יגדיר תוצר כתיבה בו ירצה להתמקד (כתיבת סקירה מלאה, כתיבת פתיחה לסקירה, כתיבת פסקת תוכן וכד').
1. לאחר איסוף תוצרי הכתיבה, המורה יבחר טעות אחת מכל תלמיד, כאשר הוא שואף לגוון ככל הניתן את סוגי הטעויות, בהתאם למפורט בכרטיסייה המצורפת.
1. בשלב הבא, המורה ישבץ את המשפטים המקוריים של התלמידים בטבלה (באופן אנונימי)[footnoteRef:3]. [3:  ניתן לבצע זאת גם במהלך השיעור, ע"ג הלוח, לאחר איסוף תוצרי הכתיבה של התלמידים. ] 

1. התלמידים מתבקשים להגדיר את סוג הטעות בפירוט (לא רק ברמת הכותרת) ולשכתב את המשפט.
1. לאחר פרק זמן בו התלמידים יתנסו בעצמם בביצוע המשימה[footnoteRef:4], המורה יעבור יחד עם התלמידים על המשפטים ויאסוף את תשובותיהם. [4:  בשלב מתקדם יותר, ניתן להציע לתלמידים לבצע את בקרת הכתיבה בעצמם, כחלק מתהליך של משוב עמיתים (למשל, במסגרת קובץ שיתופי בו כל תלמיד מעלה טעות מסוג אחר ומנתח אותה).] 


היבטים פדגוגיים:
5. באמצעות שיטת הפעולה הנ"ל, התלמיד מקבל הדגמה ישירה של כלל הטעויות האפשרויות במסגרת מטלת הכתיבה הממזגת. 
5. במהלך השיעור, התלמידים מתנסים באופן פעיל בהערכה מעצבת של תוצרי הכתיבה שלהם, והופכים לשותפים פעילים בהערכת תוצרי הכתיבה של תלמידים אחרים. מעורבות התלמידים מאפשרת להם להשפיע באופן ישיר על תהליך הלמידה.
5. תהליך זה אינו מצריך מהמורה מתן משוב מלא על כל תוצרי הכתיבה של תלמידי הכיתה.
5. שיטת משוב זו מטפחת מיומנויות מסדר חשיבה גבוה, כגון: שאילת שאלות, השוואה, הסקה, מיון ועוד.












תלמידים יקרים, המשפטים הבאים לקוחים מהמטלה האחרונה שלכם! 
מצאו את סוג הטעות בכל משפט, ולאחר מכן הציעו משפט תקין.

